บาทเปิด 36.20/21 บาท/ดอลล่าร์
เงินบาทเปิด 36.20/21 หลังธนาคารกลางยุโรป( ECB) คงดอกเบี้ยแต่ส่งสัญญาณกระตุ้นเศรษฐกิจเพิ่ม มองกรอบวันนี้ 36.15-36.25
22 ม.ค. 2559

เงินบาทเปิด 36.20/21 หลังธนาคารกลางยุโรป( ECB) คงดอกเบี้ยแต่ส่งสัญญาณกระตุ้นเศรษฐกิจเพิ่ม มองกรอบวันนี้ 36.15-36.25
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 36.20/21 บาท/ดอลลาร์ จากเย็นวานนี้ที่ปิดตลาดที่ระดับ 36.25 บาท/ดอลลาร์
"เมื่อคืนนี้มี ECB Meeting โดยประธานธนาคารกลางยุโรปออกมาประกาศคง Rate แต่ถ้าจับใจความจากประโยคที่เขาพูดเหมือนจะมี Room ที่จะทำ QE ไปเรื่อยๆ ตลาดก็ตีความกันออกมาว่าน่าจะมีการทำ QE ต่อแม้จะไม่ได้พูดออกมาอย่างชัดเจนก็ตาม ส่งผลให้ยูโรถูกเทขายออกมาจากที่ทำ High 1.0919 ดอลลาร์/ยูโร มาทำ Low ที่ 1.0792 ดอลลาร์/ยูโร แต่ถ้าเทียบกับเมื่อปลายปีแล้วตอนปลายปี ตอนนั้นมีผลต่อตลาดมากกว่า ลงหนักกว่านี้" นักบริหารเงิน กล่าว
อย่างไรก็ตาม ต้องจับตาการประชุม ECB ครั้งต่อไปในช่วงเดือนมี.ค.59 รอดูว่าจะมีมาตรการอะไรออกมาและส่งผลต่อตลาดรุนแรงแค่ไหน
นักบริหารเงิน คาดวันนี้เงินบาทจะเคลื่อนไหวอยู่ในกรอบระหว่าง 36.15-36.25 บาท/ดอลลาร์ 
"มีโอกาสลงไป Test ด้านล่างถ้าหลุดแนวรับอาจจะมีโอกาสแข็งค่า แต่คิดว่าวันนี้น่าจะรับแล้วเด้ง"นักบริหารเงิน กล่าว